Chris Small

Christopher Small  (født 26. september 1973) er en skotsk tidligere profesjonell snookerspiller.

Small sin største suksess kom i 2002 da han vant LG Cup etter 9–5 seier over Alan McManus i finalen. 

Foran sesongen 2004/2005 var han rangert som nummer tolv i verden, men på grunn av at han led av bekhterevs sykdom måtte han trekke seg fra verdensmesterskapet 2004. Sykdommen gjorde at han tapte åtte av åtte kamper i løpet av sesongen, og han falt kraftig på verdensrankingen.

I september 2005 annonserte han at han la opp som snookerspiller på grunn av sykdommen.

 Eksterne lenker 


Kategori:Skotske snookerspillere
Kategori:Personer fra Edinburgh